07/02/2022 | Administración LocalMunicipal
Santa Comba
Bases de selección para a contratación laboral temporal, a tempo completo, de tres auxiliares de axuda no fogar

Expediente núm.: 2021/E001/000012 Decreto da alcaldesa: 97/2022 do 01/02/2022 Asunto: decreto da alcaldesa aprobando as bases e a convocatoria O obxecto desta convocatoria é a contratación laboral a tempo a tempo completo de tres (3) auxiliares de axuda no fogar a xornada completa para dar cobertura á listaxe de espera de casos e horas concedidas pola Lei de Dependencia da Xunta de Galicia para dar cumprimento a programación anual 2021-2022 tratándose dun servizo básico e esencial a prestar polos Concellos. O traballo das Auxiliares de axuda no fogar consistirá en: Na realización das actividades reflectidas no plan de traballo que se elaborará no departamento de servizos sociais de cada persona beneficiaria, e serán os referidos a atencións de carácter personal, doméstico, atencións de roupa, compra, preparación de alimentos, tarefas de relación co contorno, e/ou outras que se determinen e que sexan necesarias para incorporar ao plan de traballo individualizado da persoa usuaria do servizo ou, no seu defecto, a profesional que interveña no seu caso. Os traballos realizaranse en domicilios situados nas diferentes parroquias do municipio, de acordo coa programación de traballo que se designe, polo que as persoas seleccionadas terán que contar cos medios necesarios para o desprazamento, pola súa conta, dentro da xornada laboral. Normativa:  Real decreto lexislativo 5/2015 de 30 de outubro, polo que se aproba o texto refundido do estatuto  básico do empregado público.  Lei 2/2015, de 29 de abril, do emprego público de Galicia.  Lei 7/85, do 2 de abril, reguladora das bases do réxime local, na redacción dada pola Lei 11/99.  Real decreto lexislativo 781/1986, do 18 de abril, que aproba o texto refundido das disposicións legais  vixentes en materia de réxime local.  Lei 5/1997, do 22 de xullo, de administración local de Galicia.  Decreto 95/1991, do 20 de marzo, da comunidade autónoma de Galicia pola que se aproba o  Regulamento de selección de persoal e Real decreto 364/1995, do 10 de marzo, polo que se aproba o  Regulamento xeral de ingreso do persoal ao servizo da Administración do Estado.  Real decreto 896/1991, do 7 de xuño, que aproba as regras básicas e programas mínimos a que se  debe axustar o procedemento de selección dos funcionarios da administración local. Contrato laboral de duración determinada por obra ou servizo determinado a tempo completo. Consta existencia de crédito no expediente. Esta convocatoria e bases publicaranse no Boletín Oficial da Provincia, no Taboleiro de Edictos Electrónico do Concello de Santa Comba (https://sede.santacomba.es/opencms/es/informacion/) e a título informativo e complementario na web do concello (www.santacomba.es). A publicidade das demais resolucións, actos e/ou comunicacións que se deriven do presente proceso selectivo e que se diten dentro do seu desenvolvemento, publicaranse no Taboleiro de Edictos Electrónico do Concello de Santa Comba e a título informativo e complementario na web do concello, sen prexuízo de calquera outro medio de difusión que, con carácter complementario, se considere oportuno. Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a.- Ter a nacionalidade española, sen prexuízo do disposto a continuación. Os nacionais dos Estados membros da Unión Europea poderán acceder, como persoal funcionario, en igualdade de condicións que os españois aos empregos públicos, con excepción de aqueles que directamente o indirectamente impliquen unha participación no exercicio do poder público ou nas funcións que ten por obxecto a salvagarda dos intereses do Estado ou das Administracións Públicas. Estas previsións serán aplicables, calquera que sexa a súa nacionalidade, ao cónxuxe dos españois ou dos nacionais de outros Estados membros da Unión Europea, sempre que non estean separados de dereito e aos seus descendentes e aos do seu cónxuxe que non estean separados de dereito, sexan menores de vinte e un anos ou maiores de dita idade dependentes. Estenderase igualmente as persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores. Os estranxeiros aos que se refire o apartado anterior e con residencia legal en España poderán acceder como persoal laboral, en igualdade de condicións que os españois. b.- Posuír a capacidade funcional para o desenvolvemento das tarefas. c. Ter cumpridos dezaseis anos e non exceder, no caso da idade máxima de xubilación forzosa. So por lei poderá establecerse outra idade máxima, distinta da idade de xubilación forzosa, para o acceso ao emprego público. d.- Non atoparse incurso en causas de incompatibilidade ou de incapacidade establecidos na lexislación vixente. e.- Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios, ou para exercer funcións similares ás que desempeñaban no caso de persoal laboral no que fora separado ou inhabilitado. No caso de ser nacional de outro Estado, non atoparse inhabilitado ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos no acceso ao emprego público. f.- Acreditar o coñecemento do idioma galego co Celga 1 ou validación ao mesmo nivel, no caso de que se posúa. a.- Estar en posesión do certificado de escolaridade ou equivalente. Asi mesmo deberán estar en posesión do curso de atención sociosanitaria a persoas no domicilio (con certificado de profesionalidade) ou o curso de atención sociosanitaria en institucións sociais (con certificado de profesionalidade) ou no seu defecto certificado de profesionalidade correspondente. Aclarar que existe unha disposición da Xunta de Galicia que obriga a ter antes do 31/12/2022 o curso de atención sociosanitaria a persoas no domicilio ou de axuda no fogar (con certificado de profesionalidade). A partires desta data non serviría ter o curso de atención sociosanitaria en institucións sociais. Polo tanto poderán presentarse a este proceso de selección os/as aspirantes que teñan o curso de atención sociosanitaria e institucións sociais coa obrigatoriedade de presentar o curso con certificado de profesionalidade de atención sociosanitaria a persoas no domicilio antes do 31/12/2022. A partires desa data senón acreditan este curso quedará rescindido o contrato de traballo realizado ao abeiro deste proceso de selección. b.- Estar en posesión do carnet de conducir e dispoñibilidade de vehículo para poder desplazarse mediante declaración xurada e compromiso de mantelo vixente mentres desempeñe servizos nesta administración local. c.- Estar en posesión do carnét de manipulador de alimentos vixente. Os aspirantes quedarán vinculados aos datos que consten na súa solicitude, e unicamente poderán modificalos dentro do período de presentación de instancias. Os restantes anuncios referidos a esta convocatoria publicaranse no Taboleiro de Edictos Electrónico do Concello de Santa Comba (https://sede.santacomba.es/opencms/es/informacion/). Para tomar parte na selección as persoas interesadas deberán solicitar a súa participación mediante instancia dirixida á Sra. alcaldesa, no prazo de cinco (5) días hábiles contados a partir do seguinte ao da publicación no Boletín Oficial da Provincia. Simultaneamente se publicará no Taboleiro de Edictos Electrónico do Concello de Santa Comba (as bases e o modelo de solicitude para participar neste proceso selectivo) e a título informativo e complementario na web do concello (www.santacomba.es). Os aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. As instancias presentaranse en calquera destes rexistros oficiais: - no Rexistro Xeral do Concello de Santa Comba, en horario de 8:00 a 15:00 horas, de luns a venres. - na Sede Electrónica do Concello de Santa Comba: (https://sede.santacomba.es/opencms/es/procedimientosytramites/tramites/Convocatoriadeselecciondepersonal_N). - ou en calquera das formas que determina o artigo 16 da Lei 39/2015 do 1 de outubro do procedemento administrativo común das administracións públicas. Neste último caso, deberá remitirse xustificante de envío da solicitude dentro do prazo indicado para a presentación de instancias a: - dirección electrónica: correo@santacomba. es - Fax: 981 880716 - Sede electrónica: https://sede.santacomba.es/opencms/es/Quedarán excluídos do proceso de selección os interesados que non presenten copia da instancia dentro do prazo habilitado para presentación de instancias. As instancias deberán ir acompañadas da seguinte documentación: a) Fotocopia do D. N. I, ou de ser o caso pasaporte. b) Fotocopia compulsada da titulación e curso esixido e da acreditación do coñecemento do idioma galego, no caso de que se posúa. No caso de titulacións obtidas no estranxeiro deberase estar en posesión da credencial que acredite a súa homologación. c) Declaración xurada de non ter sido separado mediante expediente disciplinario do servizo do Estado, CC. AA ou Entidades Locais, nin atoparse inhabilitado para o exercicio das funcións públicas, así como de estar en posesión do carnet de conducir e dispoñibilidade de vehículo para poder desplazarse e compromiso de mantelo vixente mentres desempeñe servizos nesta administración local. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Expirado o prazo de presentación de instancias a Sra. alcaldesa, ditará resolución, declarando aprobada a lista provisional de admitidos e excluídos. En dita resolución que se publicará no Taboleiro de Edictos Electrónico do Concello de Santa Comba, e a título informativo e complementario na web do concello (www.santacomba.es), indicarase o nome, apelidos e DNI dos admitidos/as e excluídos/as coas causas da exclusión e concederase un prazo de 2 (dous) días hábiles) para que poidan formular reclamacións ou emendar os defectos que motivasen a exclusión. A presentación de reclamacións, no seu caso, non suspenderá o proceso selectivo, salvo que así o acorde a Sra. alcaldesa. Finalizado o prazo de reclamacións e emendas, e resoltas estas, as reclamación serán aceptadas ou rexeitadas por decreto da alcaldía, aprobando a lista definitiva de admitidos/as e excluídos/as que será publicada igualmente no Taboleiro de Edictos Electrónico do Concello de Santa Comba, a título informativo e complementario na web do concello, e sinalarase a data e hora de do comezo do proceso selectivo, así como a composición do órgano de selección. A devandita publicación servirá de notificación para os efectos de impugnacións e recursos. De non se presentaren reclamacións dentro deste prazo, a lista provisional de persoas admitidas e excluídas elevarase a definitiva. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. Cando a relevancia do documento no procedemento esíxao ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderá requirir a exhibición do documento ou da información orixinal. A non presentación da instancia en tempo e forma suporá a exclusión da persoa aspirante. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar aquel se desprenda que non posúen algún dos requisitos, decaerán en todos os dereitos que puideren derivar da súa participación. A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 10ª. O sistema selectivo elixido será o de oposición libre que consistirá na realización de dúas probas de aptitude eliminatorias e obrigatorias para o persoal aspirante. Os exercicios teñen carácter eliminatorio, sendo necesario superar cada un deles para pasar ao seguinte. Os aspirantes serán convocados en chamamento único, sendo excluídos da oposición quen non compareza, salvo causa de forza maior debidamente acreditada e libremente apreciada polo Tribunal. Os aspirantes deberán presentarse para realizaren os exercicios provistos do DNI ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. A fase de oposición consistirá en dous exercicios: De carácter obrigatorio e eliminatorio. Para dar cumprimento á normalización do idioma galego nas administracións públicas de Galicia e para garantir o dereito ao uso do galego nas relacións coas administracións públicas no ámbito da Comunidade Autónoma, así como a promoción do uso normal do galego por parte dos poderes públicos de Galicia, de conformidade co disposto no artigo 51 da Lei 2/2015, de 29 de abril, do emprego público de Galicia, nas probas selectivas que se realicen para o acceso aos postos das administracións públicas incluídas no ámbito de aplicación da presente lei incluirase un exame de galego, excepto para aquelas persoas que acrediten o coñecemento da lingua galega de conformidade coa normativa vixente. As bases das convocatorias dos procesos selectivos establecerán o carácter e, no seu caso, a valoración do coñecemento da lingua galega. Está proba está dirixida a comprobar, por parte do Tribunal, de que os aspirantes comprenden, falan e escriben correctamente o galego ao nivel esixido. O Tribunal determinará: - o contido desta proba podendo incluír contestación a preguntas por escrito, contestación de probas tipo test; a tradución dun texto do castelán ao galego o do galego ao castelán; léxico administrativo e específico. - a duración do tempo máximo deste exercicio será de 30 minutos. Estarán exentos de realizar esta proba de galego as persoas aspirantes que acrediten posuír, dentro do prazo de presentación de solicitudes, o Celga 1 ou estudos equivalentes. Esta proba terá a cualificación de apto ou non apto, sendo necesario obter a cualificación de apto para continuar o proceso de selección. De carácter obrigatorio e eliminatorio. Este exercicio estará orientado a comprobar os coñecementos teóricos dos aspirantes en materias comúns e específicas. Consistirá en contestar por escrito a un cuestionario de 20 preguntas con catro respostas alternativas cada unha, das cales só unha é a verdadeira, máis cinco preguntas de reserva, ante posibles anulacións, de contestación tamén obrigatoria. O cuestionario será o determinado polo Tribunal, que se reunirá na data que se acorde no momento da súa constitución, para os efectos de elaborar o mesmo. As preguntas versarán sobre o temario e o aspirante dispoñerá dun tempo máximo de 50 minutos para realizalo. Este exercicio valorarase ata o máximo de 10 puntos (a razón de 0, 50 puntos cada resposta correcta), sendo excluídos os participantes que non acaden o mínimo de 5 puntos. Non se penalizarán as respostas incorrectas nin en branco. A cualificación final será a suma dos puntos obtidos na fase de oposición. Tema 1.- A Constitución española de 1978: estructura e contido. Principios xerais. Dereitos e deberes fundamentais dos españois e liberdades públicas. Tema 2.- A Coroa. As Cortes Xerais. Tema 3.- O Goberno e a Administración. Tema 4.- Organización Territorial do Estado na Constitución. A Administración Autonómica: os Estatutos de Autonomía. A Administración Local. Tema 5.- O Estatuto de Autonomía de Galicia. Competencias da Comunidade Autónoma. A Xunta de Galicia e o seu presidente. Tema 6.- Rueiro e toponimia do Concello de Santa Comba, edificios singulares, históricos e oficiais. Prazas, barrios, vías de comunicación, percorridos a seguir, fontes, ríos. Tema 7.- Movilidade da persoa dependente. Emprego de técnicas de movilización, traslado e deambulación. Tomas de constantes vitais. Aplicación de técnicas e primeiros auxilios. Tema 8.- Mantemento e rehabilitación psicosocial das persoas dependentes no domicilio. Psicoloxía básica aplicada á atención psicosocial domiciliaria de persoas dependentes. Relación social das persoas maiores e discapacitadas. Prestacións de orientación. Elaboración de estratrexias de intervención psisocosicial. Acompañamento e apoio na relación social, na resolución de xestións e no entorno familiar. Tema 9.- Servizos de atención domiciliaria. Tema 10.- Interrelación e comunicación coa persoa dependente e o seu entorno: identificación dos problemas de comunicación e linguaxe relacionados cos principais transtornos xerais. Estratexias e recursos de interrelación comunicativa. Aplicación de técnicas para favorecer a relación social e as actvidades de acompañamento. Tema 11.- Atención domiciliaria e alimentación familiar. Tema 12.- Xestión, aprovisonamento e cociña na unidade familiar de persoas dependentes. Apoio domiciliario e alimentación familiar. Tema 13.- Mantemento, limpeza e organización do domicilio de persoas dependentes. Aplicación de técnicas de limpeza do fogar. Aplicación das técnicas de refugallo. Tema 14.- Aplicación das técnicas de lavado, repasado e planchado de roupa. Revisión e riscos dos distintos tipos de aparatos no fogar. De conformidade co artigo 55 e seguintes do actual TR 5/2015, do 30 de outubro, e coa actual Lei 2/2015, de 29 de abril, de emprego público de Galicia, o Tribunal estará composto polos seguintes membros: a) Un presidente, que será un funcionario de carreira ou persoal laboral fixo designado pola alcaldesa da Corporación. b) Tres vogais, funcionarios de carreira ou persoal laboral fixo designados pola alcaldesa da Corporación. c) Un secretario, que será o da Corporación ou funcionario que se designe pola alcaldesa da Corporación. No decreto da alcaldesa nomearase os titulares e os respectivos suplentes. A designación nominal realizase no decreto ou resolución na que se aprobe a listaxe de aspirantes admitidos e excluídos. A súa composición deberá axustarse aos principios de imparcialidade e profesionalidade dos seus membros e, tenderase á paridade entre muller e home. Os tribunais, contarán cun presidente, tres vogais e un secretario. O tribunal non poderá constituírse, nin actuar sen a presencia, cando menos da maioría absoluta dos seus membros, titulares ou suplentes, indistintamente. Os membros dos órganos de selección deben pertencer a un corpo, escala ou categoría profesional para o seu ingreso no cal se requira unha titulación de nivel igual ou superior ao exixido para participar no proceso selectivo. Non poderán formar parte do Tribunal os funcionarios ou laborais fixos que realizaran tarefas de preparación de aspirantes a probas selectivas nos cinco anos anteriores á publicación da convocatoria. O Tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do Tribunal, correspondéndolle o asesoramento e ilustración do parecer dos seus membros. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. A composición e réxime de funcionamento dos órganos de selección establecerase regulamentariamente. As administracións públicas incluídas no ámbito de aplicación da presente lei poderán crear órganos especializados e permanente para a organización dos procesos selectivos. A pertenza aos órganos de selección será sempre a título individual, non podendo ostentarse esta en representación ou por conta de ninguén. Os membros do tribunal absteranse de intervir e comunicarano á autoridade que convoca cando concorra algunha das circunstancias de abstención previstas na lei ou no artigo 13.2 do RD 364/1995 do 10 de marzo. Os aspirantes poderán recusar ós membros do tribunal cando concorran aquelas circunstancias. O Tribunal resolverá todas as dúbidas que xurdan na aplicación das presentes normas así como nos casos non previstos polas mesmas. As decisións adoptaranse por maioría de membros presentes, debendo axustarse estritamente a súa actuación ás bases da presente convocatoria, con facultade para resolver as dúbidas que ofreza a súa aplicación e para adoptar as resolucións, criterios e medidas que estime procedentes naqueles aspectos que non estean regulados nas presentes bases ou na lexislación vixente que resulte de aplicación. Todos os membros do Tribunal que asistan ás probas percibirán as asignacións que lles correspondan segundo a súa categoría de conformidade co artigo 30.1 do Real decreto 462/2002, do 24 de maio, sobre indemnizacións por razón do servizo e lexislación complementaria. As cualificacións de cada unha das probas publicaranse polo Tribunal unha vez realizada a súa corrección, dispoñendo os interesados dun prazo de tres días hábiles para efectuar ante o Tribunal as reclamacións que estimen oportunas. A cualificación final de cada aspirante estará constituída pola suma das puntuacións obtidas na fase de oposición, o que determinará a orde de puntuación definitivo. Os empates na puntuación dirimirase aplicando sucesivamente, o criterio de maior puntuación en: 1.- b) Segundo exercicio. Proba de coñecementos. Matería específica preguntas da 11-20.2.- b) Segundo exercicio. Proba de coñecementos. Matería común preguntas da 1-10.3.- c) Acerto nas preguntas de reserva. Se aínda non fose suficiente, dirimirase por sorteo que se celebrará publicamente. Os/as candidato/as seleccionados/as serán os que obteñan as tres (3) mellores puntuacións na fase de oposición. Rematada a selección, o Tribunal formará a relación de aprobados pola orde de puntuación final obtida, non podendo superar estes o número de postos convocados, e a fará pública no Taboleiro de Edictos Electrónico do Concello de Santa Comba, e a título informativo e complementario na web do concello. Na acta de sesión, incluirase unha relación dos aspirantes que non foran incluídos na relación de aprobados e proposta de designación, co fin de que, se por calquera circunstancia algún aspirante aprobado non fora designado, poderían selo, pola orde de puntuación obtida no proceso de selección. Os/as aspirantes seleccionados/as previamente a súa contratación, e no prazo de dous días naturais desde a súa proposta de nomeamento, deberán xustificar documentalmente os requisitos sinalados na base cuarta. Os/as que dentro do prazo indicado, e salvo os casos de forza maior, non presentase a documentación ou desta se deducise que carecen dalgún dos requisitos esixidos, non poderán ser contratados, polo que quedarán anuladas tódalas actuacións, sen prexuízo da responsabilidade en que puidesen incorrer por falsidade nas súas solicitudes de participación. Publicadas as listas coas puntuacións totais, os aspirantes disporán dun prazo de dous días para efectuar reclamacións ante o Tribunal. Rematado este prazo, o Tribunal elevará á alcaldesa a proposta definitiva de contratación dos aspirantes aprobados. Se ninguén do persoal aspirante presentado superase as probas eliminatorias, o Tribunal declarará desertas as prazas convocadas. Rematado o proceso selectivo e presentada a documentación polos/as interesados/as, o Tribunal cualificador elevará á alcaldesa a proposta de contratación dos/as aspirantes que obteñan as tres (3) mellores puntuacións. O contrato formalizarase por escrito cos/as aspirantes seleccionados/as. Mentres non se formalice o contrato, os/as aspirantes proposto/as non terán dereito á percepción de cantidade económica algunha. Establécese un período de proba de 15 días, conforme ao artigo 14 do Estatuto dos Traballadores. Transcorrido este período se as persoas das que se trata o superase satisfactoriamente, adquirirá plena eficacia o contrato subscrito. No non previsto nas presentes bases, será de aplicación, o texto refundido do Estatuto dos Traballadores e demais lexislación complementaria que resulte de aplicación. Estas bases, a súa convocatoria e cantos actos administrativos dimanen destas, poderán ser impugnadas polos interesados nos casos e coa forma que se prevé na Lei 39/2015, de 1 de outubro, do procedemento administrativo común das administracións públicas. En virtude do establecido na Lei 3/2018 de Protección de Datos Persoais e Garantía dos Dereitos Dixitais e do Regulamento (UE) 2016/679 do Parlamento Europeo e do Consello, os datos facilitados polas persoas participantes neste proceso de selección de persoal laboral temporal serán tratados por parte do Concello de Santa Comba como Responsable de tratamento con dirección en: Praza do Concello 1, 15841 Santa Comba (A Coruña). A finalidade para o tratamento de datos persoais é a selección de persoas para a súa contratación laboral temporal polo Concello de Santa Comba tendo como bases de lexitimación as seguintes: - art.6.1. c) RXPD Cumprimento dunha obriga legal aplicable ao responsable do tratamento. - art.6.1. e) RXPD: O tratamento é necesario para o cumprimento de unha misión de interese público ou de poderes públicos. Naqueles casos nos que a persoa interesada declare datos na súa solicitude, de acordo coa Disposición adicional 8.ª da LOPDGDD, a administración poderá realizar as verificacións necesarias para comprobar a exactitude dos mesmos. Os datos conservaranse durante o tempo necesario para cumprir coa finalidade para a que se interesaron e para determinar as posibles responsabilidades que se puideran derivar de dita finalidade e do tratamento dos datos. Os datos non serán tratados nin cedidos por terceiros, salvo obriga ou previsión legal de cesión a outros organismos con competencias na materia. A persoa interesada pode exercer os seus dereitos de acceso, rectificación, supresión (dereito ao esquecemento), oposición, limitación do seu tratamento, oposición, portabilidade e non ser obxecto de decisións automatizadas, mediante escrito acompañado de copia de documento oficial que lle identifique, dirixido ao Responsable: o Concello de Santa Comba, Praza do Concello 1, 15841 Santa Comba (A Coruña), a través do formulario electrónico dispoñible en https://sede.santacomba.es ou solicitando máis información no correo electrónico dpd@santacomba. es. A persoa interesada tamén ten dereito a reclamar ante a Axencia Española de Protección de Datos (AEPD)”. O que subscribe solicita participar nas probas selectivas, a que se refire a presente instancia, facendo constar que tódolos datos consignados son certos e que reúno todas e cada unha das condicións esixidas, referidas á data do remate do prazo sinalado para a presentación da instancia, nas bases que declaro coñecer. Santa Comba_____________de ___________________________2021 Sinatura do solicitante, Asdo.: _____________________________________ SRA. ALCALDESA-PRESIDENTA DO CONCELLO DE SANTA COMBA De conformidade co establecido polo Regulamento (UE) 2016/679 do Parlamento Europeo e a Lei Orgánica 3/2018, do 5 de decembro, de Protección de Datos Persoais e garantía dos dereitos dixitais LOPDGDD), infórmaselle que os datos de carácter persoal facilitados a través do presente formulario, así como a documentación achegada, serán incorporados ao correspondente rexistro de actividades de tratamento da área / departamento á cal vaia dirixida a presente solicitude. Os datos serán tratados de maneira confidencial e só serán cedidos a outras entidades cando se cumpran as esixencias establecidas na lexislación vixente de Protección de Datos. A presente instancia fundamenta o tratamento dos datos contidos nela, no art.6.1 e) do RXPD: “en cumprimento de misión realizada en interese público ou exercicio de poderes públicos conferidos a este Concello” e os datos persoais que nos proporciona mediante este documento conservaranse durante o prazo necesario para o cumprimento das obrigacións legais que deriven do mesmo. As persoas interesadas poderán exercitar os dereitos de acceso, rectificación, supresión e oposición, limitación do tratamento, portabilidade e dereito a non ser obxecto de decisións automatizadas nos termos previstos na precitada Lei, mediante comunicación escrita dirixida ao responsable do tratamento: Concello de Santa Comba con dirección en Praza do Concello 1, 15841 Santa Comba (A Coruña). Pode obter información máis detallada sobre o tratamento dos seus datos persoais a través do correo dpd@santacomba. es ou consultando a Política de privacidade na páxina web do Concello https://www.santacomba.es/politica-de-privacidad-concello-de-santa-combaContra estas bases e o acordo que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación. Con carácter potestativo e previo, poderá interpoñer recurso de reposición ante o mesmo órgano que adoptou o acordo de aprobación, no prazo de un mes, contado desde o día seguinte ó da súa publicación. Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. Santa Comba, 1 de febreiro de 2022. A alcaldesa María Josefa Pose Rodríguez